
aiig ae AL 
(1) Qurbani Ki Tareef 


Qurbani ek maali ibadat hai jo maal daar par wajib hai. 


Khaas jaanwar ko khaas din me ALLAH Subhanahu Wa 
Ta'ala ke liye sawab ki niyyat se zabh karne ko “Qurbani” 
kehte hai. 


(2) Qurbani Ka Sawab 


Huzoor & ke Sahaba ne arz kiya ke Ya RasoolAllah £; 

ye Qurbaniyan kya hai? Aapne farmaya ye tumhare baap 
Hazrat Ibrahim pik ki Sunnat hai. Sahaba ne arz kiya 

Ya RasoolAllah £; kya usse humko Sawab milega? 
Farmaya: Har baal ke badle ek neki hai, arz kiya aur oon 
Ya RasoolAllah ¢% to aapne farmaya ke oon ke har baal me 
bhi neki milegi. (Ibn-E-Majah) 


(3) Qurbani Karna Kis Par Wajib Hai? 


Qurbani karna har “Malik-E-Nisab” par wajib hai. 


Mas'ala: Jis tarah Qurbani mard par wajib hai usi tarah 
aurat par bhi wajib hai. 


Mas'ala: Musafir par Qurbani wajib nahi lekin agar nafl ke 
taur par karna chahe to kar sakta hai sawab payega. 


(4) Malik-E-Nisab Kaun Hai? 
Qurbani ka Malik-E-Nisab wo shakhs hai jo: 


1) Sadey bawan (52 7⁄2) toley chandi ya 

2) Sadey saat toley 7 %2 sona ya 

3) In me se kisi ek ki qeemat ka samaan-e-tijarat ya 
samaan-e-gair tijarat ka malik ho ya 

4) In me se kisi ek ki qeemat ka malik ho aur khareedi 
huwi cheezein haajat-e-asliya se zayed ho. 


Mas'ala: Agar har saal Malik-E-Nisab hai to har saal apne 
naam se qurbani wajib hai aur agar dusre ki taraf se bhi 
karna chahta hai to iske liye dusri qurbani ka intezam 
kare. 


(5) Qurbani Ka Wagt 


Qurbani ka waqt “10 Zilhajja Ki Subh-E-Sadiq” se “12 
Zilhajja Ke Guroob-E-Aftab” tak hai yani 3 din aur 2 
raatein. Lekin 10 zilhajja sabme afzal hai phir 11 zilhajja 
phir 12 zilhajja. 


Mas'ala: Shaher (City) me Qurbani ki jaaye to shart ye hai 
ke Namaz-E-Eid-Ul-Adha ke baad ho aur Dihaat (Village) 
me kyun ke Namaz-E-Eid nahi hoti isi liye Subh-E-Sadiq se 
Qurbani ki ja sakti hai. 


Mas'ala: Qurbani ke waqt me Qurbani hi karni laazim hai 
itni qeemat ya itni qeemat ka jaanwar sadqa karne se 
wajib ada na hoga. 


Mas'ala: Qurbani ke 3 din guzar jaane ke baad Qurbani 
nahi hogi lihaza agar koi jaanwar qurbani ke liye khareed 
rakha hai to isko sadqa kare aur agar jaanwar khareeda na 
tha, aur teen din Qurbani ke guzar gaye to ek bakri ki 
qeemat sadqa kare. 


Oont, Gaaye, Bhains, Bhedh, Nar (Male) Madha (Female), 
Bakra, Bakri sabki qurbani ho sakti hai. 


Mas'ala: Wahshi jaanwar jaise hiran, neel gaaye, bara 
singha wagaira ki qurbani nahi ho sakti. 


Mas'ala: Dumba Bhedh hi me dakhil hai 
Mas'ala: Oont (Camel) 5 saal, Gaaye aur Bhains 2 saal, 


Bhedh Bakri 1 saal ki ho ya isse zyada ho, isse kam ki na 
jaiz hai. 


(7) Qurbani Ka Jaanwar Aur Uske Masail 


Qurbani ka jaanwar Moota Taaza aur acha hona chahiye. 
Ayb daar nahi hona chahiye. Agar thoda sa ayb ho to 
Qurbani ho jayegi magar makrooh hogi aur zyada ayb ho 
to nahi hogi. 


Mas'ala: Menda jiske paida'ishi sing na ho jaiz hai. Albatta 
agar sing the aur toot gaye aur meeng (gooda) tak toot 
gaye to jaiz nahi isse kam toote hain to jaiz hai. 


Mas'ala: Andha , Langda, Kaana, Behad Dubla, Kaan Kata, 
Dumm Kata, Be - daant Ka, Than Kata, Than Sukha, Naak 
Kata, Paida’ishi Bagair Kaan Ka aur Jallaala yani jo sirf 
galeez khaata ho in sabki Qurbani jaiz nahi. 


Mas'ala: Beemari agar khafeef hai aur langdapan halka hai 
ke chal phir leta hai Qurban Gah (Qurbani Karne Ki Jagah) 
tak ja sakta hai, ya kaan, naak, dumm tehayi se zyada nahi 
kate to jaiz hai. 


Mas'ala: Qurbani karte waqt jaanwar uchla, kooda aur 
isse aybi ho gaya to harj nahi. 


Mas'ala: Qurbani ki aur pet me zinda bacha hai to ise bhi 
zabh karde aur kaam me laa sakta hai aur mara huwa ho 
to ise phenk de. 


Mas'ala: Khareedne ke baad Qurbani se pehle jaanwar ne 
bachcha de diya to ise bhi zabh kardena chahiye aur agar 
be’ch (sale) diya to iski qeemat ko sadqa kare aur agar 
ayyam-e-qurbani me zabh na kiya to zinda sadqa karde. 


Mas'ala: Khud zabh karne wale ko Bismillah kehna zaruri 
hai. Doosre ka kehna iske kehne ke Qayam muqaam nahi 
hai. Yaani doosre ke Bismillah padhne se jaanwar halaal 
na hoga jabke zabh karne wale ne tark kiya ho aur do 
shakso ne zabh kiya to dono ka padhna zaruri hai. Ek ne 
Qasdan tark kiya to jaanwar haraam hai. 


Mas'ala: Qurbani ka jaanwar Sunni 

Sahi-Ul-Aqeedah Musalman se zabh karana 

chahiye. Kisi majoosi ya mushrik ya murtad se kara diya to 
Qurbani nahi huwi balke ye jaanwar haraam aur murdaar 
hain. 


Mas'ala: Zabh me Charo ragein kate ya kamse kam teen 
usse zyada na kate. Churi mohra tak pahunch jaaye ye 
be-wajah ki takleef hai. 


Mas'ala: Zabh karne se pehle churi ko tez karliya jaaye aur 
zabh ke baad jab tak jaanwar thanda na ho jaye uske 
tamam a'aza se ruh nikal na jaaye us waqt tak haath, 
paau (legs) na kaate aur na chamda utaare aur behtar ye 
hai ke apni Qurbani apne haath se kare agar achchi tarah 
zabh karna jaanta ho, aur agar achchi tarah na jaanta ho 
to doosre ko hukum de zabh kare magar is soorat me 
behtar ye hai ke Waqt-e-Qurbani hazir ho. 


(9) Qurbani Ke Gosht Aur Chamde Ke Masa'il 


Mas'ala: Agar Bada jaanwar mushtarak hai to gosht tol kar 
taqseem kiya jaaye. Atkal se na baante ke agar kisi ko 
zyada pahunch gaya to dusre ke mv’aaf karne se bhi jaiz 
na hoga ke yeh Haqq-E-Sharah hai. 


Mas'ala: Behtar yeh hai ke Gosht ke Teen hisse kare. Ek 
hissa fuqara ko dede aur ek hissa doston, azeezon ko de 
aur ek hissa apne ghar walo ke liye rakhe. Khud bhi 
khayein, baal bachchon ko bhi khilayein. Agar ghar wale 
zyada hon to kul ghar ke istemal me la sakta hai aur kul 
sadqa bhi kar sakta hai. 


Mas'ala: Agar mayyit ki taraf se qurbani ki to iske gosht ka 
bhi yahi hukm hai ke khud khaye, dost ahbaab aur 
faqeeraun ko de, albatta agar mayyit ne kaha tha ke meri 
taraf se qurbani kardena to iss surat me kul gosht sadqa 
karde. 


Mas'ala: Qurbani karne wala Eid-Ul-Adha ke din sabse 
pehle qurbani ka gosht khaaye ye mustahab hai 


Mas'ala: Qurbani ka gosht kafir ko na de. 


Mas'ala: Ourbani ke sab shareekon ki niyyat 

tagarrub (yani sawab paane ki) hona chahiye. 

Agar kisi ki bhi niyyat gosht hasil karne ki ho to kisi ki bhi 
Qurbani nahi hogi. 


Mas'ala: Qurbani ke chamde ko baqi rakte huwe apne 
kaam me la sakte hai. Masalan musalla banaye ya 
mashkiza banaye magar behtar ye hai ke sadqa karde 
masjid ya deeni madrasa ko ya kisi gareeb ko dede. 


(10) Qurbani Karne Ka Tareega 


Qurbani karne ka tareeqa ye hai ke jaanwar ko baayein 
(Left Leg) pehlu par is tarah litayein ke munh iska Qible ki 
taraf ho aur apna dayan paun (Right Leg) uske pehlu par 
rakh kar tez churi lekar ye dua padhe 


ESS POEA E R 
OES dzheks Ús 


mi aa Wh ar d ae EEA 2p YA tE ?2 
UU AG kN 
PAATE 
Padh kar churi chalade. Phir ye dua padhe 
A E NE TAE RET 
SA R L EGS au za 
AIEI kgl £ 
Agar doosre ki taraf se zabh kiya hai to “MINNI” ki jaga 
“MIN” falaan kahe (yaani uska naam le) aur mushtarak 


jaanwar ho jaise Gaaye, Oont, Bhains to falaan ki jaga sab 
shareekon ke naam le. 


Note: Tamam Ahkam Wa Masail Kutb-E-Figh Ki Mo'tabar Kitabein 
Bil-Khusoos Fatawa-E-Razviya Aur Bahar-E-Shariat Se Makhooz Hain. 


Donate Qurbani Animal Hides to “Darul Uloom Faiz-E-Raza”. 
Proceeds from the sale of animal hides will be a valuable way 
to help the cause of Islamic Education. 


Join Us On WhatsApp: +91 - 9700191912 


